Diari Oficial de la Generalitat Valenciana


Sumari del DOGV 3410, del 12-01-1999 (1998/10243)

ORDRE de 4 de desembre de 1998, de la Conselleria de Benestar Social, per la qual es convoquen les subvencions adreçades a federacions esportives, clubs esportius, ajuntaments i organismes autònoms municipals de la Comunitat Valenciana, per a l'organització d'esdeveniments esportius especials durant l'any 1999, i s'aproven les bases per les quals se'n regula la concessió.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3410

Data del DOGV
:   12-01-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/10007


Data del document
:   04-12-1998

Organisme emissor
:   Conselleria de Benestar Social

Tipus de document
:   Ordre

Correcció d'errades

Anàlisi jurídica

 Descriptors 

:   * suport econòmic
    * esport
    * organització esportiva
    * espectacle esportiu
    * administració local

ORDRE de 4 de desembre de 1998, de la Conselleria de Benestar Social, per la qual es convoquen les subvencions adreçades a federacions esportives, clubs esportius, ajuntaments i organismes autònoms municipals de la Comunitat Valenciana, per a l'organització d'esdeveniments esportius especials durant l'any 1999, i s'aproven les bases per les quals se'n regula la concessió. [1998/10814]
  
D'acord amb el que disposa l'article 31.28 de l'Estatut d'Autonomia de la Comunitat Valenciana, l'esport és competència exclusiva de la Generalitat Valenciana. D'aquesta manera, i d'acord amb la Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, incumbeix a aquesta, mitjançant la Conselleria de Benestar Social, l'ordenació, la programació i la planificació de l'activitat esportiva a la nostra comunitat, mitjançant el foment i la promoció de l'esport.
  
La Generalitat Valenciana pretén fomentar la difusió i la pràctica de l'esport en la nostra comunitat i fonamentalment promocionar l'esport a través de l'organització d'esdeveniments esportius que siguen considerats especials per la importància i la transcendència en l'àmbit nacional i internacional i que serviran, a més, com a vehicle de promoció de l'esport i de la imatge de la nostra Comunitat Valenciana.
  
Per això, i d'acord amb el que estableix l'article 35 de la Llei 5/1983, de 30 de desembre, de Govern Valencià, la Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, i el text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana
  
Ordene
  
Primer
  
Convocar les ajudes destinades a federacions esportives, clubs esportius, ajuntaments i organismes autònoms municipals de la Comunitat Valenciana, per a l'organització d'esdeveniments esportius especials, per un import global màxim de setanta milions de pessetes (96.408.243 de PTA), a càrrec del capítol, la secció, el servei, el programa i la línia corresponents que s'establisca en la llei de pressupostos de la Generalitat Valenciana per a 1999, i sempre que hi haja crèdit en l'esmentat capítol.
  
Segon
  
L'import global màxim per a les ajudes podrà ser incrementat, sense cap necessitat d'obrir un nou termini d'instàncies, si es produeix l'elevació de la consignació pressupostària existent, mitjançant una ordre de la consellera de Benestar Social, que es publicarà en el Diari Oficial de la Generalitat Valenciana. En aquest supòsit, es concediran ampliacions a les ja atorgades o noves ajudes atenent els criteris de la base quarta de l'annex I.
  
Tercer
  
Aprovar les bases per les quals es regula la convocatòria de subvencions a les federacions esportives, als clubs esportius, als ajuntaments i als organismes autònoms municipals de la Comunitat Valenciana, per a l'organització d'esdeveniments esportius especials que figuren com a annex I d'aquesta ordre.
  
Disposicions finals
  
Primera
  
Per al correcte desplegament i execució del que disposa aquesta ordre, es faculta el director general de l'Esport perquè dicte les resolucions necessàries per a l'aplicació.
  
Segona
  
Aquesta ordre vigirà des de l'endemà de la publicació en el Diari Oficial de la Generalitat Valenciana.
  
Tercera
  
Contra aquesta ordre, que esgota la via administrativa, s'hi pot interposar recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana. La interposició de l'esmentat recurs requerirà la comunicació prèvia a la Conselleria de Benestar Social.
  
Tot això d'acord amb el que preveu els articles 57 i 58 de la Llei de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 4 de decembre de 1998
  
La consellera de Benestar Social
  
MARCELA MIRÓ PÉREZ
  
ANNEX I
  
Bases per les quals es regula la convocatòria de subvencions adreçades a federacions esportives, clubs esportius, ajuntaments i organismes autònoms municipals de la Comunitat Valenciana per a l'organització d'esdeveniments esportius especials durant l'any 1999
  
Primera. Beneficiaris
  
Poden sol·licitar aquestes subvencions les federacions esportives i els clubs esportius inscrits en el Registre d'Entitats de la Comunitat Valenciana, els Ajuntaments i els organismes autònoms municipals amb competències en matèria d'esport de la Comunitat Valenciana.
  
Segona. Objecte i aplicació de les subvencions
  
2.1 Les subvencions que són l'objecte d'aquesta convocatòria tindran com a finalitat donar suport a l'organització i a la realització d'esdeveniments esportius especials.
  
Té la consideració d'esdeveniment esportiu especial qualsevol succés o espectacle esportiu que acredite un caràcter extraordinari, fonamentat en l'alt nivell dels esportistes que hi participen. Els seus objectius principals han de ser desenvolupar una competició esportiva oficial no profesional, d'àmbit estatal o internacional, i acomplir les següents condicions:
  
1. Ha de tenir lloc a la Comunitat Valenciana, llevat d'aquelles que, mancades del lloc o de la instal·lació necessària, hagen de realitzar-se en una altra comunitat autònoma de l'estat espanyol.
  
2. Ha de ser una competició que destaque per la importància i la transcendència entre les activitats dels calendaris nacional i internacional de la federació esportiva corresponent.
  
3. Ha de ser una competició estatal en què participen els millors esportistes i / o clubs de l'estat en la seua especialitat, i que siga una competició equiparable a un campionat d'Espanya.
  
4. Si es tracta d'una competició de caràcter internacional, el nivell dels esportistes i / o clubs ha de ser, almenys, l'equivalent al dels participants en un campionat d'Europa.
  
5. En l'organització ha de participar, si no n'és l'organitzador directe, la federació autonòmica corresponent.
  
Tercera. Sol·licituds i documentació
  
3.1 Les sol·licituds es faran mitjançant instància adreçada a la Conselleria de Benestar Social, Direcció General de l'Esport, segons el model que figura com a annex II d'aquesta ordre.
  
3.2 Adjunta a la instància s'inclourà la següent informació i documentació:
  
a) Informe-memòria de l'esdeveniment en què cal incloure una descripció d'aquest: nom, tipus i rang de competició, participants (cal acreditar el nivell mínim exigit, pels resultats esportius obtinguts en temporades anteriors), organigrama, comités, àrees de treball, realització i calendari, patrocinadors, instal·lacions, etc.
  
b) Pressupost d'ingressos i de despeses en què ha d'aparéixer la llista de les ajudes i de les subvencions sol·licitades i / o concedides per qualsevol administració o ens públic o privat.
  
c) Informe de la federació autonòmica corresponent en què s'expressarà:
  
- El seu reconeixement anterior i la conformitat que tinga lloc l'esdeveniment.
  
- Nivell tècnic i rang dels participants.
  
- Importància de la competició. Consideració de competició oficial o no i el caràcter nacional o internacional.
  
- Grau de participació, col·laboració o organització de la federació en la realització de l'esdeveniment.
  
d) Full de dades bancàries.
  
e) Compromís de l'organitzador de l'esdeveniment esportiu de fer-se càrrec del finançament i del pagament posterior de la part del pressupost no subvencionat, per ell mateix o mitjançant unes altres ajudes públiques o privades.
  
3.3. A més de la informació i de la documentació que assenyala el punt 3.2, la Direcció General de l'Esport pot demanar qualsevol informació o documentació que considere necessària per al millor coneixement i comprensió dels programes subvencionables.
  
3.4. Les sol·licituds es presentaran al Registre General de la Direcció General de l'Esport de la Conselleria de Benestar Social, situat al passeig de l'Albereda, 16, de València, o a les direccions territorials de Benestar Social d'Alacant, Castelló o València, o en qualsevol lloc a què fa referència l'article 38 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
3.5. El termini de presentació d'instàncies serà de trenta dies comptadors des de l'endemà de la publicació d'aquesta ordre en el Diari Oficial de la Generalitat Valenciana.
  
3.6. L'admissió a tràmit d'una sol·licitud de subvencions o d'ajudes no genera cap compromís de concessió d'aquestes.
  
3.7. Si la sol·licitud no reuneix els requisits o manca algun document complementari dels exigits en cada cas, es demanarà a les persones interessades que l'esmenen en el termini de 10 dies, amb l'advertiment que s'arxivarà l'expedient si passa el termini sense esmenar-lo.
  
3.8. La sol·licitud es considerarà desestimada si no hi recau resolució expressa en el termini de tres mesos comptadors des de l'acabament del termini de presentació instàncies.
  
Quarta. Valoració de les sol·licituds i resolució del procediment
  
4.1. A l'efecte que preveu aquesta ordre, es constituirà una comissió avaluadora formada per cinc membres designats pel director general de l'Esport, la qual s'encarregarà de l'estudi i de l'avaluació de les sol·licituds presentades.
  
La comissió avaluarà els projecte d'esdeveniments d'acord amb la importància d'aquestes, atenent als criteris establits en aquesta base i en la segona d'aquesta ordre. L'avaluació efectuada ha de ser motivada.
  
4.2. La valoració de les sol·licituds es farà atenent als criteris i l'ordre de prioritat següents:
  
1) Classificació de la competició amb l'ordre següent:
  
Nivell A: campionat del món,
  
Nivell B: campionat d'Europa,
  
Nivell C: campionat d'Espanya,
  
Nivell D: altres campionats d'àmbit internacional, i
  
Nivell E: altres campionats d'àmbit nacional.
  
2. Pressupost de l'activitat.
  
3. Que la quantitat sol·licitada com a subvenció de la Conselleria de Benestar Social no supere el 30% del pressupost de l'esdeveniment.
  
4. Categoria dels esportistes o dels equips que participen en l'esdeveniment, depenent de l'edat, d'acord amb les bases que s'estableix per a cada modalitat esportiva: sèniors, júniors, cadets, etc. La importància s'establirà tenint en compte l'ordre de major a menor categoria.
  
5. Altres:
  
a) El caràcter de l'esdeveniment: anual o extraordinari.
  
b) Nombre d'esportistes d'elit i clubs esportius de la Comunitat Valenciana que participen en l'esdeveniment.
  
c) Viabilitat econòmica: equilibri i ordenació del pressupost d'ingressos i de despeses, aportació de patrocinadors, etc.
  
d) Influència internacional de l'esport: classificació de la modalitat esportiva depenent de l'afiliació internacional o del reconeixement pel Comité Olímpic Internacional, d'acord amb allò previst en l'Ordre de 15 d'octubre de 1997, de la Conselleria de Benestar Social, per la qual es determinen els criteris per a l'obtenció de la condició d'esportista d'elit i la inclusió en la llista d'esportistes d'elit de la Comunitat Valenciana (DOGV núm. 3.126, de 20 de novembre de 1997), i en la Resolució de 9 de desembre de 1997, de la Conselleria de Benestar Social, per la qual s'especifica la classificació dels esportistes que participen en modalitats i/o proves no olímpiques per a ser considerats esportistes d'elit (DOGV núm. 3.176, de 4 de febrer de 1998).
  
e) Implantació i incidència de l'esport en la modalitat esportiva en el conjunt de la Comunitat Valenciana, segons la classificació obtinguda pel nombre de llicències i d'entitats esportives de la federació autonòmica corresponent.
  
4.3. Després de la valoració efectuada atenent als criteris establerts en l'apartat 4.2, si l'import global de les ajudes que cal concedir, d'acord amb les sol·licituds presentades, superen el crèdit disponible, s'aplicarà un procediment de reducció seguint els criteris de prioritat assenyalats.
  
4.4. Una vegada estiguen formalitzades les actuacions d'instrucció corresponent, la comissió avaluadora traslladarà les conclusions al director general de l'Esport, el qual elevarà la proposta de concessió o de desestimació a l'honorable senyora consellera de Benestar Social, qui resoldrà sobre l'ajuda i determinarà la quantitat d'aquesta.
  
4.5. La resolució de concessió de la subvenció contindrà la quantia d'aquesta i l'obligació de l'entitat subvencionada pel que fa a la seua aportació.
  
4.6. La Direcció General de l'Esport notificarà a les persones interessades la resolució de concessió o de desestimació de les sol·licituds presentades i les obligacions quant a la seua aportació o al seu percentatge de finançament.
  
Cinquena. Obligacions dels beneficiaris
  
5.1. Mantenir-se en la situació que legitima la concessió
  
5.2. Acreditar el compliment dels requisits i de les condicions que determinen la concessió o el gaudi de l'ajuda.
  
5.3 Sotmetre's a les actuacions de control financer que corresponen a la Intervenció General en relació amb les subvencions i les ajudes concedides.
  
5.4. Comunicar a la Conselleria de Benestar Social l'obtenció de subvencions o d'ajudes per a la mateixa finalitat procedents d'altres administracions o ens públics o privats.
  
5.5. Fer constar expressament en tota informació o documentació pròpia de l'esdeveniment esportiu la col·laboració de la Generalitat Valenciana, la Conselleria de Benestar Social, si l'esdeveniment té lloc després de la notificació de la resolució de concessió de la subvenció.
  
5.6. Realitzar els programes per als quals va ser concedida la subvenció serà tasca d'exclusiva responsabilitat de l'entitat. També seran a càrrec seu els mitjans humans i materials necessaris per al compliment dels programes, fins i tot les obligacions fiscals i de la Seguretat Social que se'n deriven.
  
5.7. Les entitats beneficiades han de notificar a la Direcció General de l'Esport qualsevol proposta de canvi o de modificació dels pressupostos presentats, en el moment que es produïsquen.
  
Sisena. Modificació de la resolució de concessió
  
6.1. L'import de la subvenció concedida no podrà, en cap cas, ser d'una quantia que, aïlladament o en concurrència amb unes altres subvencions o ajudes de qualsevol administració o altres ens públic o privat, supere el cost de l'activitat que el beneficiari ha de desplegar.
  
6.2. Tota alteració en les condicions que han sigut tingudes en compte per a concedir la subvenció i, en tot cas, l'obtenció de subvencions o d'ajudes atorgades per unes altres administracions o ens públics o privats, pot originar la modificació de la resolució de concessió.
  
Setena. Procediment de pagament i terminis de justificació
  
7.1. El lliurament de les subvencions es produirà:
  
a) D'una vegada, a l'acabament de l'esdeveniment esportiu, amb la justificació documental prèvia de les despeses corresponents a la realització de l'activitat que és l'objecte de la subvenció concedida, o en parts, amb la justificació prèvia, com a mínim, del 25% del total de la subvenció. És evident que l'últim pagament quedarà condicionat a la justificació de les despeses corresponents a la realització de l'activitat en els termes de la resolució de concessió en la forma prevista en la base vuitena d'aquesta ordre.
  
b) O bé amb l'aplicació del règim que preveu l'article 47 bis de la Llei d'Hisenda Pública de la Generalitat Valenciana:
  
- Un 40% de l'import de manera immediata una vegada concedida la subvenció.
  
- Un 20% després d'aportar i de comprovar la documentació que justifica l'efectiva i la correcta aplicació de la suma lliurada a l'actuació que és l'objecte de la subvenció.
  
- La resta, una vegada es justifique el compliment del que ha sigut convingut.
  
7.2. Per a concedir immediatament la bestreta del 40%, les garanties que cal que els beneficiaris presenten es constituiran per la totalitat de l'avançament, en alguna de les formes següents: en metàl·lic, en valors públics o mitjançant aval bancari donat en la forma i en les condicions reglamentàries. Aquest règim de garanties no és exigible als ajuntaments, per la seua legislació específica.
  
Si les garanties es constitueixen en metàl·lic o en valors públics, el dipòsit es farà en les tresoreries territorials de la Conselleria d'Economia, Hisenda i Administració Pública.
  
7.3. Terminis de justificació: amb caràcter general, el termini de presentació de les justificacions requerides conclourà el dia 15 de novembre de 1999, llevat de:
  
Esdeveniments que es realitzen després de l'1 de novembre, fins al 19 de desembre.
  
Esdeveniments que es realitzen entre els dies 20 i 31 de desembre, fins al 10 de gener.
  
Vuitena. Justificació de la subvenció
  
8.1. Abans del cobrament del primer o de l'únic pagament de la subvenció, les federacions i els clubs esportius hauran d'acreditar que es troben al corrent de les obligacions tributàries i amb la Seguretat Social, mitjançant un certificat expedit en el moment d'atorgar la subvenció, tal com estableix l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21 de juny de 1996).
  
8.2. Per a rebre la subvenció, les entitats beneficiades han de presentar la documentació següent:
  
- Un certificat, amb referència expressa al nom de l'esdeveniment, que incloga els ingressos totals d'acord amb la seua procedència, i les despeses per capítols o partides, i que incloga també la llista de despeses realitzades a càrrec de la subvenció de la Conselleria de Benestar Social per l'import, si més no, d'aquesta, amb el detall de les persones perceptores, del concepte i de l'import que pertany a cada creditor.
  
- Una memòria esportiva que incloga la informació sobre la realització de l'esdeveniment, acompanyada del material de difusió d'aquest, de cartells, de tríptics, etc.
  
- Documents justificatius de les despeses indicades en la llista esmentada, a càrrec de la Conselleria de Benestar Social, en original i còpia, indicats i numerats correlativament, començant pel número 1 en cada compte. Els justificants que continguen més d'un document hauran d'estar numerats, també, correlativament, començant pel número 1 (p. ex., justificant número 7, document 7/1, 7/2?). Quan estiguen comprovats els documents, seran retornats a les entitats amb els originals perquè siguen custodiats.
  
8.3. El certificat d'ingressos i de despeses i el compte justificatiu indicats en la base 8.2 podran ser substituïts voluntàriament per la presentació del compte de resultats que resulte de la comptabilitat de l'esdeveniment, correctament signats pel president, pel secretari i pel tresorer de l'entitat, segons corresponga en cada cas, i pel detall de les despeses justificades a càrrec de la subvenció.
  
8.4. Els justificants que integren cada compte justificatiu hauran de complir els requisits formals legalment establits.
  
8.5. Queden exclosos de la possibilitat de justificació amb fons procedents de la subvenció de la Conselleria de Benestar Social, les despeses ocasionades per:
  
- Adquisició d'immobilitzat.
  
- Adquisició de béns destinats a la venda.
  
- Tributs (llevat de l'IVA no repercutit).
  
- Aportacions a sistemes complementaris de pensions.
  
- Multes i càrregues per pròrroga o constrenyiment imposat per qualsevol administració pública.
  
- Els bitllets emesos i no utilitzats.
  
- Despeses extraordinàries d'hotel.
  
- Indemnitzacions per raó de serveis que superen les quantitats màximes establides per la Generalitat Valenciana per al seu personal. En cas contrari, es podran justificar mitjançant les factures de restauració, d'allotjament i de locomoció.
  
- Despeses sumptuàries.
  
8.6. Els ens locals beneficiaris d'una subvenció han de presentar únicament el certificat de despeses i la memòria a que fa referència la base 8.2. Aquest certificat serà emés per la persona amb atribució de funcions de fe pública, segons la legislació bàsica del Règim Local.
  
Novena. Reintegrament de les subvencions
  
Procedirà el reintegrament de les quantitats rebudes i l'exigència d'interés de demora des del moment del pagament de la subvenció en els casos següents:
  
a) Incompliment de l'obligació de justificació.
  
b) Obtenció de la subvenció sense tenir les condicions necessàries per a aquest fet.
  
c) No complir la finalitat per a la qual es va concedir la subvenció.
  
d) Incompliment de les condicions imposades als beneficiaris amb motiu de la concessió de la subvenció.
  
e) Igualment, en el supòsit que la base 6.1 especifica, si la subvenció principal és de la Generalitat Valenciana procedirà el reintegrament de l'excés obtingut sobre el cost de l'activitat desplegada.
  
Desena